open-index/open-wikipedia-markdown huggingface dataset:
Ntare Mwine

**Ntare Guma Mbaho Mwine**, nado en Nova Hampshire en maio de 1967, é un actor, dramaturgo, fotógrafo e documentalista estadounidense-ugandés.

## Traxectoria 
Mwine naceu nos Estados Unidos de América nunha familia de ascendencia ugandesa. O seu pai era un avogado educado na Universidade de Harvard. Cando tiña sete anos, os seus pais sepáranse pero seguía pasando tempo co seu pai (que entón traballaba nas finanzas nos Estados Unidos, incluído un período no Banco Mundial en Washington DC) e coa súa nai (que regresou a África para ensinar psicoloxía na Universidade de Nairobi).

Mwine obtivo unha Mestría en Belas Artes pola Universidade de Nova York. Tamén estudou na Universidade de Virxinia, no Teatro das Artes de Moscova, e no Royal National Theatre de Londres. Estableceuse nos Ánxeles, e conseguiu o seu primeiro traballo profesional interpretando o papel de "Paul" en *Six Degrees of Separation* polo que recibiu un nomeamento o NAACP Image Award como Mellor Actor.

Aínda que ó longo da súa carreira como actor predominan os traballos en series de televisión (algunhas de moito éxito), tamén aparece en filmes como *Diamante de sangue* ou *40*.

## Filmografía 
## Véxase tamén 
### Ligazóns externas 
* www.gumadesign.com
Pierre Desfontaines

**Pierre-François Guyot Desfontaines**, máis coñecido como **Pierre Desfontaines**, nado en Ruán o 29 de xuño de 1685 e finado en París o 16 de decembro de 1745, foi un xornalista, crítico, tradutor e divulgador de Historia francés.

Foi coñecido sobre todo polas súas disputas con Voltaire. Pode considerarse como o fundador da crítica literaria e o xornalismo moderno en Francia, sobre todo na medida en que pretendía realizar unha crítica estética e moral das obras, no canto de limitarse a resumir ou a reproducir longos extractos.

## Véxase tamén 
### Ligazóns externas 
* Nota sobre o abate Desfontaines
Crítica literaria

A **crítica literaria** é unha das tres disciplinas da ciencia da literatura (xunto coa teoría da literatura e a historia da literatura), que desempeña unha aplicación directa sobre os textos. De forma xeral, consiste nun exercicio de análise e valoración razoada dunha obra literaria nun medio de comunicación actual; por iso, cabe distinguila da historia da literatura, que realiza unha crítica e valoración moi a posteriori e frecuentemente de forma máis documentada, científica e ecléctica.

## Véxase tamén 
### Bibliografía
*
*

### Ligazóns externas 
*Internet Public Library: Literary Criticism 
*
A que non sabes quen vén cear esta noite?

***A que non sabes quen vén cear esta noite?*** (en ) é un filme estadounidense dirixido por Stanley Kramer que se estreou no 1967. Está protagonizado por Spencer Tracy, Katharine Hepburn, Sidney Poitier, Katharine Houghton e Cecil Kellaway nos papeis principais. É un filme satírico cara á sociedade estadounidense, cuxo tema central ten as súas bases na discriminación imperante na época da súa realización. Estreouse en galego na TVG o 15 de maio de 1992.

## Sinopse 
O filme inicia cando Joanna Drayton, (Katharine Houghton), filla de Christina (Katharine Hepburn) e Matt Drayton (Spencer Tracy), un matrimonio acomodado, chega a casa acompañada por un médico afroamericano chamado John Prentice (Sidney Poitier), presentándollelo ós seus pais e anunciándolles que van casar. Aínda que son liberais e non teñen prexuízos raciais, o pai cre que un matrimonio como este fracasará inexorablemente debido á presión social.

## Personaxes 
*Spencer Tracy como Matt Drayton
*Sidney Poitier como Dr. John Prentice
*Katharine Hepburn como Christina Drayton
*Katharine Houghton como Joanna "Joey" Drayton
*Cecil Kellaway como Monseñor Ryan
*Beah Richards como Mrs. Prentice
*Roy E. Glenn como Mr. Prentice
*Virginia Christine como Hilary St.George
*Alexandra Hay como Carhop
*Isabel Sanford como Matilda 'Tillie' Binks
*Barbara Randolph como Dorothy
*D'Urville Martin como Frankie
*Tom Heaton como Peter
*Grace Gaynor como Judith
*Skip Martin como Delivery Boy
*John Hudkins como Condutor de Taxi
*Jacqueline Fontaine como Cantante (non acreditada)

## Galardóns e nomeamentos 
*1967: 2 Oscars: Mellor actriz (Katharine Hepburn), guión orixinal. 10 nomeamentos.

## Notas 
## Véxase tamén 
### Ligazóns externas 
*
Economía de Eritrea

Tras a súa independencia de Etiopía en 1993, Eritrea enfrontou os problemas dunha economía pequena e moi pobre, agravados pola implementación recente de políticas restritivas recentes. Como outras nacións africanas, gran parte da súa poboación - o 80% - vive da agricultura de subsistencia, (cereais, patacas, garavanzos), a gandaría (ovellas, cabras, camelos), agravada polas sucesivas guerras con Etiopía. Tras a ofensiva de 2000, Eritrea tivo perdas por valor superior aos 825 millóns de dólares, con graves danos no sector agrícola, mantendo un crecemento negativo da súa economía durante tres anos.

Massaua e Assab son dous importantes portos pesqueiros.

Tras o conflito, as actuacións públicas han conseguido melloras importantes en portos, aeroportos e comunicacións por estrada, aínda que se está moi lonxe de conseguir o descenso significativo da taxa de desemprego e estabilizar a economía para que sexa apetecible aos investimentos estranxeiros.

O déficit alimentario causado polas guerras e as catástrofes naturais cóbrese con axudas internacionais.

## Notas
Servizo de Correos

***Servizo de Correos*** (en ) é unha novela en inglés escrita por Charles Bukowski e publicada en 1971 por Black Sparrow Books co título orixinal de ou ***Post Office***. Foi traducida ao galego por Alejandro Tobar, publicada en 2011 pola editorial Hugin e Munin. Do mesmo modo que *Pan con xamón* está considerada unha obra autobiográfica da súa infancia, esta novela é unha autobiografía dos seus anos posteriores. Está protagonizada por Henry Chinaski, o alter ego de Bukowski.

## Trama 
Chinaski consegue traballo nos Ánxeles como carteiro substituto do Servizo Postal dos Estados Unidos. Na primeira etapa, repartindo sen rutas fixas, adoita tardar máis do establecido, o que lle supón rifas dos xefes. Despois consegue unha ruta fixa, pero ao pouco decide deixalo. Casa e marcha a Texas, pero regresa na procura doutros traballos. Pouco despois, divórciase e regresa ás estafetas.

Logo dun período de dous anos, convértese en fixo, e o traballo na oficina vólvese rutineiro e aburrido. Sobrelévao con borracheiras, mulleres (e cunha filla) e apostando nos hipódromos.

miniatura|Anterior selo do Departamento de Correos dos Estados Unidos.
## Narración 
Esta é a primeira novela de Bukowski, e está "dedicada a ninguén". Nela, o autor ten unha cínica visión do mundo. Cobre o período en que traballou de carteiro, desde 1952 aproximadamente até 3 anos despois, e desde o seu regreso en 1958 até 1969.

Segundo o documental *Born into This*, o fundador e propietario de Black Sparrow Press, John Martin, ofreceu a Bukowski 100 $ ao mes para o resto da vida se deixaba de traballar de carteiro e se dedicaba a escribir a tempo completo. Aceptou, e escribiu esta obra en "vinte e unha noites", segundo di ao comezo de *Women*.

Aparecen personaxes femininos da vida de Bukowski, como Jane Cooney Baker ("Betty"), que era alcohólica e 11 anos maior, ou a súa primeira muller, Barbara Frye ("Joyce"), que aparece retratada coma unha ninfómana.

## Notas 
## Véxase tamén 
### Ligazóns externas 
* Ficha  na web da editorial.
Willow

***Willow*** é un filme de fantasía dirixido por Ron Howard e producido e coescrito por George Lucas. Está protagonizado por Warwick Davis no papel de Willow.

## Sinopse 
Conto medieval con meigas, criaturas e poderes máxicos. Nos alxubes do castelo da feiticeira e malvada raíña Bavmorda, unha prisioneira da a luz a unha nena que, segundo unha antiga profecía, porá fin ó reinado da feiticeira. A comadroa intenta salvar á meniña da ira de Bavmorda, pero, alcanzada polos cans de presa do castelo, non ten máis escolla que lanzar ó bebé nun cesto ó río. Grazas a isto, o cesto chega a un pobo de nelwyns (xente pequena), onde a nena é adoptada polo valente Willow.

## Personaxes 
* Warwick Davis como Willow Ufgood.
* Val Kilmer como Madmartigan.
* Kate e Ruth Greenfield como Elora Danan.
* Joanne Whalley como Sorsha.
* Jean Marsh como Raíña Bavmorda.
* Patricia Hayes como Fin Raziel.
* Billy Barty como High Aldwin.
* Pat Roach como Xeneral Kael.
* Gavan O'Herlihy como Airk Thaughbaer.
* Kevin Pollak e Rick Overton como Rool e Franjean.
* David J. Steinberg como Meegosh.
* Mark Northover como Burglekutt.
* Phil Fondacaro como Vohnkar.
* Julie Peters como Kaiya Ufgood.
* Tony Cox como Guerreiro Nelwyn.

## Galardóns e nomeamentos 
* 1988: 2 nomeamentos ó Oscar: mellores efectos de son, efectos visuais.

## Véxase tamén 
### Bibliografía 
*  (novelización do filme)
*  (adaptación de banda deseñada do filme)
* 
### Ligazóns externas 
* Ficha na IMDb 
* Ficha en Filmaffinity
Warwick Davis

**Warwick Ashley Davis** nado o 3 de febreiro de 1970 en Surrey, é un actor inglés. Davis é coñecido polos seus papeis nos filmes *Willow* e *Leprechaun*, por diversos papeis no filme *Star Wars Episode VI: Return of the Jedi*, e por encarnar ó profesor Filius Flitwick e a Griphook nos filmes de Harry Potter.

## Filmografía 
## Véxase tamén 
### Ligazóns externas 
*Ficha na IMDb
Malgrat de Mar

**Malgrat de Mar** é un municipio catalán da provincia de Barcelona, o máis oriental da comarca do Maresme. É unha poboación dedicada ao turismo de praia.

## Situación 
Malgrat de Mar está situado no litoral. Dista cerca de 66&nbsp;km de Barcelona. O seu termo municipal limita cos concellos de Blanes a este, Palafolls a norte, Santa Susanna a oeste, e co mar a sueste.

A estrada N-II e a liña ferroviaria do Maresme (liña 1 de Rodalies Renfe) cruzan a poboación.

## Historia 
Malgrat de Mar naceu no século XIV. En 1373 o seu nome oficial era **Vilanova de Palafolls**. Tradicionalmente era unha vila de pescadores.

Nos últimos decenios do século XX sufriu un rápido desenvolvemento turístico, iniciado na década de 1950, e culminado nos decenios que seguiron ao ano 1970.

## Demografía 
## Economía 
A economía de Malgrat de Mar baséase esencialmente no turismo estival.

## Sitios de interese 
* A Igrexa de Sant Nicolau, de estilo neoclásico.

## Galería fotogáfica 

Ficheiro:Malgrat de Mar 03.JPG|O centro urbano
Ficheiro:Malgrat de Mar 05.JPG|Igrexa de Sant Nicolau
Ficheiro:Malgrat de Mar Parc del Castell.JPG|Parc del Castell
Ficheiro:Malgrat de Mar kosciol sw mikolaja wejscie.JPG|Igrexa de Sant Nicolau

## Véxase tamén 
### Ligazóns externas 
* Sitio web do concello 
* Turismo de Malgrat 
* Patrimonio históric e artístico 
* Información da Generalitat de Catalunya
Familia real británica

[miniatura|300px|Membros da Familia real británica en [1880.]]
A **Familia real británica** (Casa de Windsor) son os parentes directos do monarca do Reino Unido e son coñecidos pola apelación *a Familia Real*. Aínda que non hai unha definición legal estrita ou formal de quen é ou non membro da Familia Real, incluíndo as diferentes listas a diferentes persoas, aqueles que levan o tratamento de A súa Maxestade ou de A súa Alteza Real son xeralmente considerados membros.

En termos xerais considéranse membros da Familia Real: 
* o monarca (o Rei ou a Raíña); 
* o consorte do monarca (o seu esposo/a); 
* os consortes viúvos dos anteriores monarcas (Raíña nai); 
* os fillos do monarca e os seus consortes, e consortes viúvos dos fillos do soberano; 
* os netos do monarca e os seus consortes; e 
* antes de 1917, os bisnetos.

## Lista de membros 
Esta é unha lista actual dos membros da Familia Real:

* O príncipe Carlos de Gales e Camila de Cornualla (fillo máis vello da Raíña e a súa dona). 
** O príncipe Guillerme de Cambridge e Catarina de Cambridge (fillo máis vello do príncipe de Gales e a súa dona). 
*** O príncipe Xurxo de Cambridge (fillo de Guillerme e Catarina).
*** A princesa Carlota de Cambridge (filla de Guillerme e Catarina).
*** O príncipe Lois de Cambridge (fillo de Guillerme e Catarina).
** O príncipe Henrique de Sussex e Meghan de Sussex (fillo máis novo do príncipe de Gales e a súa dona).
*** Archie Mountbatten-Windsor (fillo de Henrique e Meghan).
* Ana do Reino Unido e Timothy Laurence (filla da raíña e o seu home).
** Peter Phillips (fillo da princesa real)
** Zara Phillips (filla da princesa real)
* O príncipe André, duque de York (segundo fillo da raíña). 
** A princesa Beatriz de York (filla máis vella do duque de York). 
** A princesa Uxía de York (filla máis nova do duque de York). 
* O príncipe Eduardo de Wessex e Sophie Rhys-Jones (terceiro fillo da raíña e a súa esposa). 
** Xaime Mountbatten-Windsor(fillo do conde de Wessex). 
** Luísa Mountbatten-Windsor (filla do conde de Wessex).

## Véxase tamén 
### Ligazóns externas 
* Sitio Oficial da monarquía Británica
Jamie Campbell Bower

**Jamie Campbell Bower** nado o 22 de novembro de 1988 en Londres, é un actor, cantante e modelo inglés que é coñecido polo seu papel de Anthony Hope no filme de Tim Burton *Sweeney Todd, o barbeiro diabólico de Fleet Street*, ademais de ser escollido para o papel de Gellert Grindelwald en *Harry Potter e as reliquias da morte - Parte 1*.

## Traxectoria 
Comezou a súa carreira cando Laura Michelle Kelly, actriz e cantante inglesa amiga da súa familia, lle presentou ó seu axente. Foi membro do National Youth Music Theatre (NYMT), organización para xoves artistas de teatro musical adicada á realización de producións e estimulación dos seus membros mediante talleres de formación e audicións. No ano 2007, fixo o seu debut na pantalla grande, interpretando a Anthony Hope na adaptación cinematográfica do musical *Sweeney Todd, o barbeiro diabólico de Fleet Street*.

En 2009 foi elixido para interpretar a Caius no filme *The Twilight Saga: New Moon*. Tamén foi confirmado para interpretar a Gellert Grindelwald en *Harry Potter e as reliquias da morte - Parte 1*.

## Filmografía 
## Véxase tamén 
### Ligazóns externas 
*Ficha na IMDb
Cliodinámica

[miniatura|dereita|250px|Na [mitoloxía grega, Clío era a musa ou deusa protectora da Historia, ademais da poesía épica. Aquí aparece observando antes de anotar no seu libro, desde un carro alado cuxa roda é a esfera dun reloxo.]]
**Cliodinámica** (que etimoloxicamente provén de Clio, a musa de historia na mitoloxía grega, e *dinámicas*) é unha área multidisciplinar de procura focalizada na modulación matemática dos procesos histórico-sociais a longo prazo, a historia teorética, a macrosocioloxía histórica, a creación e a análise de bases de datos históricos, as investigacións sobre a evolución social, a demografía histórica etc.

As principais realizacións foron feitas en relación á modelaxe matemática dos ciclos da dinámica socio-demográficas  e as grandes tendencias da dinámica do mundo.

## Notas 
## Véxase tamén 
### Outros artigos 
* Historiografía

### Ligazóns externas 
* *"Cliodynamics"*
Harold Bloom

**Harold Bloom**, nado en Nova York o 11 de xullo de 1930 e finado en New Haven (Connecticut) o 14 de outubro de 2019, foi un crítico e teórico literario estadounidense.

## Traxectoria 
Fillo de William e Paula Bloom, viviu no South Bronx de Nova York. A súa familia era xudía e falaba yiddish, idioma que aprendeu, así como hebreo literario, antes que o inglés. Tras cursar estudos nas universidades de Cornell e Yale, traballou como profesor desta última, no máis alto da súa escala académica (*Sterling Professor*), dende 1955. É tamén profesor da Universidade de Nova York dende 1988.

Está considerado unha das máximas figuras mundiais no ámbito da crítica literaria.

## Véxase tamén 
### Ligazóns externas 
* *New York Times* article Bloom archive
Gabián

miniatura|dereita|Gabián, a ave.
miniatura|dereita|Gabián nunha planta.

O termo **Gabián** pode referirse a:

*O **gabián eurasiático** (*Accipiter nisus*), unha ave forestal, de rapina e ornitófaga;
*O **gabián**, órgano de sustentación dalgunhas plantas.

Como topónimo, pode referirse a:

;En Galiza
***Gabián**, lugar da parroquia de Moreiras, no concello de Boborás;
***Gabián**, lugar da parroquia da Barcia do Seixo, no concello da Lama;
***Gabián**, lugar da parroquia de Devesos, no concello de Ortigueira;
***Gabián**, lugar da parroquia de Longos, no concello de San Cristovo de Cea;
***O Gabián**, lugar da parroquia das Achas, no concello da Cañiza;
***O Gabián**, lugar da parroquia de Verducido, no concello de Pontevedra.

## Véxase tamén
### Outros artigos
George Ellery Hale

**George Ellery Hale**, nado en Chicago o 29 de xuño de 1868 e finado o 2 de febreiro de 1938, foi un astrónomo solar. Recibiu educación no Instituto de Tecnoloxía de Massachusetts (MIT), no Observatorio de Harvard College, (1889-1890), e na Universidade Humboldt de Berlín (1893-94). Como estudante do MIT inventou o espectroheliógrafo, co que realizou os seus descubrimentos acerca dos vértices solares e os campos magnéticos das manchas solares.

## Véxase tamén 
### Ligazóns externas 
* *The New Heavens*, 1922, por George Hale.
Febe (Biblia)

**Febe** (en grego koiné Φοίβη) foi unha cristiá mencionada por San Paulo na súa Epístola aos Romanos (Romanos: 16, 1).

## Vida e obra 
Febe era unha cristiá, descrita e Romanos como unha muller que "estaba ao servizo" da Igrexa en Cencrea. 
[miniatura|esquerda|270px|Itsmo de [Corinto antiga|Corinto, onde se pode ver a situación da cidade, e do porto de Cencrea.]]

Dependendo da versión, aparece como unha *serva*, de utilizarse unha versión xeral, e non dunha máis específica do orixinal grego. Outros traducen o termo como *diaconisa*.

Mentres que algúns estudosos manteñen que Paulo tiña restrinxido o cargo de diácono aos homes: un versículo na Primeira Epístola a Timoteo (1 Timoteo), tradicionalmente atribuída a Paulo, frecuentemente se utiliza como a maior fonte de autoridade na Biblia para que ás mulleres lles sexa vedado o sacramento da orde, ademais doutras posicións de liderado e ministerio no cristianismo.

A Epístola a Timoteo tamén se utiliza moitas veces por algunhas igrexas para negarlles o voto ás mulleres en asuntos eclesiásticos e en postos de ensino para público adulto, e tamén para non darlles permiso para o traballo en misións.

Estes versículos parecen dicir que as mulleres non debe ter na igrexa ningún papel de liderado fronte aos homes 

Se nelas tamén se prohibe ás mulleres ensinar a outras mulleres, ou a nenos, é dubidoso, pois até mesmo nas igrexas católicas que prohiben o sacerdocio feminino, permiten que as abadesas ensinen e teñan posicións de liderado sobre outras mulleres. Calquera interpretación desta parte das escrituras ten que enfrontarse coas dificultades teolóxicas, contextuais, sintácticas e léxicas destas poucas palabras.

Outros contestan esa afirmación. Cando, describindo as cualidades que deben ter os que ocupan o cargo de *diácono*, Paulo escribiu que as *gunaikas* ("mulleres"):

Combinado isto co feito de que Paulo chamou a Febe *diakonos* da igrexa, a instrución do apóstolo para as "mulleres" na Primeira Epístola a Timoteo pode indicar que talvez houbera unha orde entre os servos na igrexa primitiva que incluíra membros homes e tamén mulleres.

Algúns estudosos cren que Febe foi a responsábel de entregar a Epístola aos Romanos aos membros da comunidade en Roma.

## Notas
Gabián (botánica)

miniatura|upright|Un gabián helicoide.

En botánica, un **gabián** é un caule ou talo, folla ou pecíolo especializado con forma filamentosa que utilizan as plantas rubideiras para o apoio e sustentación, xeralmente a través de circunvoluicións arredor de calquera obxecto que toque. Non teñen lámina, aínda que son quen de realizar a fotosíntese. Poden formarse a partir de xemas ou follas modificadas ou de pólas auxiliares.

## Historia 
O primeiro estudo completo foi a monografía *Sobre os movementos e hábitos das plantas rubideiras* de Charles Darwin, que se publicou orixinalmente en 1865. Nesta obra usou tamén o termo *circumnutación* para describir o movemento dos gabiáns e caules en crecemento na busca de apoio.

## Bioloxía dos gabiáns 
No chícharo, só os folíolos se modifican para converterse en gabiáns. Noutras plantas (*Lathyrus aphaca*) modifícase a folla completa, mentres que as estípulas aumentan de tamañno e realizan a fotosíntese. Outras usan o raque dunha folla composta como gabián, como nos membros do xénero *Clematis*.

As xerras atrapainsectos especializadas da planta carnívora *Nepenthes* fórmanse ó final dos gabiáns. Cando se trata de xerras aéreas, os gabiáns adoitan enrolarse no medio, pero se entran en contacto con algún obxecto durante tempo abondo, adoitan enroscarse nel formando un punto de suxeición para a xerra. Deste xeito, axudan a sustentar o caule no crecemento da planta.

## Galería

Imaxe:Nep raf211.jpg|*Nepenthes rafflesiana* con gabián enrolado.
Imaxe:Spiky_plant_tendril.jpg|Gabiáns moi finos.
Imaxe:VC Tendril.JPG|Nunha planta rubideira.
Imaxe:Kurgiväät.jpg|Nun cogombro

## Notas
Síndrome

**Síndrome** é un conxunto de signos e síntomas que definen unha doenza. Aínda que nun principio se reservaba para enfermidades de orixe descoñecida hoxe se aplica tamén a procesos patolóxicos ben identificados.

Algunhas das síndromes máis coñecidas son:
* síndrome alcólica fetal
* Síndrome de Alicia no país das marabillas
* Síndrome de Asperger
* Síndrome de Estocolmo
* Síndrome de Estocolmo doméstica
* síndrome de excitación sexual persistente (PSAS)
* síndrome de Down
* síndrome de inmunodeficiencia adquirida (SIDA)
* Síndrome de Münchhausen por poder (MSBP)
* Síndrome de Reye
* Síndrome de Stendhal
* Síndrome do aceite tóxico
* Síndrome de Kleine-Levin
* Síndrome parkinsoniana
* Síndrome respiratoria aguda severa (SARS)
Pep Munné

**Josep Munné i Suriñà**, coñecido como **Pep Munné**, nado en Barcelona en 1953, é un actor de cinema, teatro e televisión catalán. Rodou tanto en catalán como en castelán, aínda que é en Cataluña onde alcanzou a maior popularidade, especialmente grazas á interpretación de papeis protagonistas en teleseries catalás como "*El cor de la ciutat*" ou en series a nivel estatal como *El Súper, historias de todos los días*. De mozo xogou na canteira do F. C. Barcelona e no Rayo Vallecano.

## Véxase tamén 
### Ligazóns externas 
* Ficha de Pep Munné
Scribus

**Scribus** é un programa de código aberto para autoedición que ofrece un rendemento notábel na creación de publicacións por computadora. Scribus está dispoñíbel en versións nativas para GNU/Linux, Unix, Mac OS X e Windows e brinda capacidades para o deseño e diagramación, similares ás ofrecidas por programas comerciais como Adobe PageMaker, QuarkXPress e Adobe InDesign.

## Características 
A aplicación está deseñada para dar flexibilidade no deseño e a composición, ofrecendo a capacidade de preparar ficheiro para equipos profesionais de filmación de imaxes. Tamén pode crear presentacións animadas e interactivas en PDF e formularios. Entre os exemplos da súa aplicación atópanse pequenos xornais, folletos, boletíns de noticias, afiches e libros.

Scribus soporta a maioría dos principais formatos gráficos ademais de SVG. As súas características profesionais para fontes e imaxes inclúen manexo de cor CMYK e administración de cor ICC. Foi desenvolvido mediante scripting usando Python e está dispoñible en máis de 24 idiomas.

A impresión realízase mediante os seus propios controladores internos de PostScript Nivel 3, incluíndo soporte para fontes incrustadas e axustes con fontes TrueType, Tipo 1 e OpenType. O controlador interno soporta plenamente construcións de PostScript Nivel 2 e un gran subconxunto de construcións de Nivel 3.

O soporte PDF inclúe transparencia, cifrado e un gran conxunto das especificacións de PDF 1.4 así como PDF/X3, incluíndo campos interactivos de formularios PDF, notas e marcas.

O formato dos seus ficheiro está baseado en XML e está totalmente documentado. Pódense importar textos de documentos OpenDocument, como RTF, Doc de Microsoft Word, e HTML (aínda que con algunhas limitacións).

## Histórico de versións
## Véxase tamén 
### Ligazóns externas 
* Scribus
Eliseo Subiela

**Eliseo Subiela**, nado en Buenos Aires o 27 de decembro de 1944, é un realizador de cinema arxentino.

## Traxectoria 
A súa chegada ao cinema prodúcese co filme *La conquista del paraíso* (1980). Acadou sona por filmes tales como *El lado oscuro del corazón* (sobre poemas de Oliverio Girondo, Mario Benedetti e Juan Gelman), *No te mueras sin decirme a dónde vas* e *Hombre mirando al sudeste*, entre outros.

Foi distinguido “chevalier dans l´ordre des Arts et des Lettres de la Republique Française" en 1990 e membro honorario da Academia das Artes e Ciencias Cinematográficas de España en 1995. En 2005 obtivo unha bolsa da Fundación Guggenheim.

## Véxase tamén 
### Ligazóns externas 
* Sitio oficial de Eliseo Subiela
Horacio Ferrer (cantante)

**Horacio Ferrer**, nado en Montevideo o 2 de xuño de 1933 e finado en Buenos Aires o 21 de decembro de 2014, foi un poeta uruguaio autor de poesías e letras de cancións de tango. É especialmente famoso polos tangos realizados canda Astor Piazzolla, como por exemplo *Balada para un loco* ou *Chiquilín de Bachín*.

## Notas 
## Véxase tamén 
### Ligazóns externas 
* Biografía
Astor Piazzolla

**Astor Pantaleón Piazzolla**, nado en Mar del Plata o 11 de marzo de 1921 e finado en Buenos Aires o 4 de xullo de 1992, foi un bandoneonista e compositor arxentino.

## Traxectoria 
Foi un dos músicos de tango máis importantes da segunda metade do século XX. Estudou harmonía e música clásica e contemporánea coa compositora e directora de orquestra francesa Nadia Boulanger. Na súa mocidade tocou e realizou arranxos orquestrais para o bandoneonista, compositor e director Aníbal Troilo. Cando comezou a facer innovacións no tango (no que respecta a ritmo, timbres e harmonía) foi moi criticado polos tangueros da vella escola, ortodoxos en canto a ritmo, melodía e orquestración. Nos anos posteriores sería reivindicado por intelectuais e músicos de rock.

Cando nos anos cincuenta e sesenta os tangueros ortodoxos -que o consideraban «o asasino do tango»- decretaron que as súas composicións non eran tango, Piazzolla respondeu cunha nova definición: «É música contemporánea de Buenos Aires».

As súas obras non eran difundidas polas estacións de radio e os comentaristas seguían a atacar a súa arte. Os selos discográficos non se atrevían a editala. Considerárono un snob irrespetuoso que compuña música híbrida, con exabruptos de harmonía disonante.

## Véxase tamén 
### Ligazóns externas 
* Páxina web oficial
Aníbal Troilo

miniatura|dereita|Troilo na década de 1950.
**Aníbal Carmelo Troilo**, coñecido ás veces polo alcume *Pichuco*, nado en Buenos Aires o 11 de xullo de 1914 e finado o 18 de maio de 1975, foi un bandoneonista, compositor, director de orquestra de tango, arxentino de nacionalidade.

## Véxase tamén 
### Ligazóns externas 
* Páxina web sobre a figura de Troilo
Edmundo Rivero

**Leonel Edmundo Rivero**, nado en Valentín Alsina o 8 de xuño de 1911 e finado en Buenos Aires o 18 de xaneiro de 1986, foi un cantante, guitarrista e compositor arxentino de tangos.

## Véxase tamén 
### Ligazóns externas 
* Obra de Edmundo Rivero
Literatura de viaxes

A **literatura de viaxes** consiste en libros de viaxe que son considerados literatura; non constitúe unha categoría ou un xénero literario universalmente recoñecido. Trátase de textos que recollen os acontecementos, os sentimentos e as voces dunha viaxe realizada polo narrador, que pode ou non coincidir co autor empírico. Segundo a perspectiva crítica pode sosterse que a mera enumeración de feitos non constitúe per se literatura, pero esta non é unha postura universal. Obras que falan de aventura, conquista ou exploracións son recollidas tamén normalmente baixo a categoría de literatura de viaxes.miniatura|*As viaxes de Gulliver*, un exemplo de literatura de viaxes.|centro
## Véxase tamén 
### Outros artigos 
* *Pelerinaxes I*
* *Impresións dunha viaxe por Galicia en 1935*
* **Galicia* (Francisco Fernández del Riego)
### Ligazóns externas 
* *Studies in Travel Writing''
Cráter de Chicxulub

O **cráter de Chicxulub** é un antigo cráter de impacto cuxo centro aproximado está situado ao noroeste da península do Iucatán, en México. Este centro atópase preto da poboación de Chicxulub, á que o cráter debe o seu nome.

## Características 
O cráter mide máis de 180 quilómetros de diámetro, formando unha das zonas de impacto máis grandes do mundo; estímase que o bólido que formou o cráter medía polo menos dez quilómetros de diámetro. Foi descuberto por Antonio Camargo e Glen Penfield, xeofísicos que traballaban no Iucatán para a empresa paraestatal de Petróleos Mexicanos en busca de xacementos de petróleo a finais da década de 1970. Inicialmente, non se puido atopar probas que evidenciasen que esa infrecuente estrutura xeolóxica era en realidade un cráter de impacto, polo que se abandonaron as investigacións.

## Chicxulub e a extinción en masa 
esquerda|miniatura|200x200px|Imaxe tridimensional das anomalías gravitatorias provocadas polo meteoroide en Chicxulub.
O cráter de Chicxulub é fundamental para a teoría de Luis W. Álvarez e o seu fillo, Walter Álvarez, sobre a extinción masiva que acabou cos dinosauros, resultado do impacto dun bólido ou dun cometa. A teoría, que relaciona a extinción coa formación do cráter, ten unha ampla, aínda que non universal, aceptación científica. Críticos, como Robert Bakker, cuestionan a teoría, mentres Gerta Keller suxire que o impacto ocorreu 300.000 anos antes da extinción.

#### Confirmación 
En 2010, 38 expertos confirmaron, en *Science*, que a extinción do Cretáceo, que acabou cos dinosauros fai uns 65,5 millóns de anos, foi causada polo impacto dun asteroide. En 2016, un proxecto científico obtivo mostras do anel de picos do cráter, confirmando as teorías actuais sobre o impacto e os seus efectos.

Estudos recentes suxiren un ángulo de impacto inclinado e relacionan o asteroide coa familia de Baptistina, baseándose na análise de cromo. A pertenza do asteroide de Chicxulub á familia de Baptistina foi cuestionada, suxerindo unha orixe distinta para o asteroide.

## Véxase tamén 
### Ligazóns externas 
* *Reunión de científicos confirma la hipótesis de que el choque del asteroide provocó la extinción masiva de varias especies*
Gerta Keller

**Gerta Keller**, nada en 1945, é unha paleontóloga estadounidense que estuda o cráter de Chicxulub como presunta localización do impacto do meteorito que provocou a extinción masiva do Cretáceo-Terciario (extinción dos dinosauros) pola hipótese de Luis Walter Álvarez. Ela sostén que ese meteorito non é a causa da grande extinción. Keller é actualmente profesora de Ciencias da Terra, na universidade de Princeton. Keller obtivo o doutoramento en paleontoloxía e xeoloxía de Stanford en 1978. Ingresou na universidade de Princeton en 1984 e despois dalgúns anos comezou a estudar o límite de K/T, a firma xeolóxica do acontecemento Cretáceo-Terciario.

## Véxase tamén 
### Ligazóns externas 
* *Debatiendo la extinción de los dinosaurios*
E. M. Forster

**Edward Morgan Forster**, coñecido decote como **E. M. Forster**, nado en Londres o 1 de xaneiro de 1879 e finado en Coventry o 7 de xuño de 1970, foi un autor británico en lingua inglesa. *A Room with a View* é unha das súas novelas máis notábeis, publicada en 1908.

## Notas
## Véxase tamén 
### Ligazóns externas 
* Pharos: E.M. Forster 
* "Only Connect": The unofficial Forster site
Warren Hastings

**Warren Hastings**, nado o 6 de decembro de 1732 e finado o 22 de agosto de 1818, foi un político e administrador colonial británico. Está considerado un dos fundadores do Imperio Británico na India.

## Véxase tamén 
### Ligazóns externas 
* "Warren Hastings" an essay by Thomas Babington Macaulay (October 1841)
Teléfono intelixente

miniatura|Samsung Galaxy Note**Teléfono intelixente** (en inglés ***smartphone***) é un termo comercial para denominar un teléfono móbil que ofrece máis funcións ca un teléfono tradicional, principalmente o acceso a internet, correo electrónico, redes sociais, etc.

## Características 
Case todos os teléfonos intelixentes son móbiles que soportan completamente un cliente de correo electrónico coa funcionalidade completa dun organizador persoal. Unha característica importante de case todos estes teléfonos é que permiten a instalación de programas para incrementar o procesamento de datos e a conectividade.

As aplicacións poden ser desenvolvidas polo fabricante do dispositivo, polo operador ou por un terceiro. O termo intelixente/smart fai referencia a calquera interface, como un teclado QWERTY en miniatura, unha pantalla táctil ou simplemente o sistema operativo móbil que posúe, diferenciando o seu uso mediante unha exclusiva disposición dos menús, teclas, atallos etc.

O completo soporte ao correo electrónico parece ser unha característica indispensábel atopada en todos os modelos existentes e anunciados dende 2007. Case todos os teléfonos intelixentes tamén permiten ao usuario instalar programas adicionais, normalmente inclusive desde terceiros -feito que dota a estes teléfonos de moitísimas aplicacións en diferentes terreos-, pero algúns vendedores gustan de tachar aos seus teléfonos como intelixentes aínda cando non teñen esa característica. Algúns exemplos de teléfonos denominados intelixentes son: Serie MOTO Q de Motorola, Nokia series E, series N e algún modelo da serie X como o X6 BlackBerry, Samsung Galaxy S, iPhone e todos os que teñen o sistema operativo Android, por exemplo: Google Nexus One, Motorola Milestone e Sony Ericsson Xperia Arc.

Entre outras características comúns está a función multitarefa, exceptuando as versións anteriores a iOS 4.0, o acceso a Internet vía Wifi ou 3G, aos programas de axenda, a unha cámara dixital integrada, administración de contactos, acelerómetros, GPS e algúns programas de navegación así como ocasionalmente a habilidade de ler documentos de negocios en variedade de formatos como PDF e Microsoft Office.

## Véxase tamén 
### Ligazóns externas 
* Wikipedia en iPhone 
* Información sobre teléfonos intelixentes
Memorias dunha gueixa

***Memorias dunha gueixa*** (en ) é un filme dirixido por Rob Marshall que se estreou no 2005. Producido polas produtoras de Steven Spielberg Amblin Entertainment e Spyglass Entertainment, e por Red Wagon Productions de Douglas Wick, está baseada na novela homónima de Arthur Golden.

Estreouse en galego na TVG o 12 de marzo de 2009.

## Sinopse 
O Xapón, 1929. Chiyo, unha nena de nove anos, é vendida polos seus pais para traballar na casa de gueixas de Nitta Okiya. A súa irmá máis vella Satsu non é aceptada e é enviada a un prostíbulo. Na casa Chiyo coñece a Cabaza, outra nena que vai ser instruída para ser gueixa, así como ás famosas gueixas Hatsumomo (Gong Li) e a súa rival Mameha (Michelle Yeoh). Os comezos de Chiyo (Zhang Ziyi) son duros, pero un encontro co que será o amor da súa vida, o Presidente (Ken Watanabe), fará que dende ese momento só desexe converterse nunha famosa gueixa para estar máis preto del.

## Personaxes 
* Zhang Ziyi como Sakamoto Chiyo/Nitta Sayuri 
* Ken Watanabe como Iwamura Ken 
* Gong Li como Hatsumomo
* Michelle Yeoh como Mameha
* Kōji Yakusho como Nobu
* Youki Kudoh como Cabaza
* Kaori Momoi como Nai/Mrs. Nitta/Okasan
* Tsai Chin como Tía
* Cary-Hiroyuki Tagawa como o Barón
* Suzuka Ohgo como Moza Sakamoto Chiyo 
* Kenneth Tsang como o Xeneral
* Karl Yune como Koichi

## Galardóns e nomeamentos 
* 2005: 3 Oscars: Mellor fotografía, vestiario, dirección artística. 6 nomeamentos.
* 2005: Globos de Ouro: Mellor banda sonora orixinal. 2 nomeamentos.
* 2005: BAFTA: Música, fotografía, vestiario. 6 nomeamentos.
* 2005: National Board of Review: Mellor actriz secundaria (Gong Li)

## Notas 
## Véxase tamén 
### Ligazóns externas 
* Ficha na IMDb 
* Web Oficial
Ángel Rodríguez Leira

**Ángel Rodríguez Leira**, coñecido como **Cariño López**, nado na Pedra (Cariño) o 16 de marzo de 1914 e finado en París o 26 de outubro de 1979, foi un dos primeiros combatentes que, o 26 de agosto de 1944, liberaron París tras tres anos de ocupación nazi.

## Traxectoria 
Foi marinero e percebeiro. Pertencía á CNT, pero ao non ser un membro destacado do anarcosindicalismo, foi chamado a filas a finais de 1937 e obrigado a alistarse no exército sublevado. Ángel estaba casado e era pai dunha nena, Marina, e a súa muller estaba esperando outro fillo. Xunto ao seu compañeiro Antonio Yáñez, tamén alistado coma el, en canto tiveron oportunidade desertaron e uníronse á causa republicana. Coa derrota republicana fuxiron desde Guardamar del Segura (Alacant) nun bote a remos, cheo de laranxas como provisións, xunto a outras cinco persoas. Conseguiron chegar a Beni Saf (preto de Orán) na Alxeria francesa logo de 17 días de travesía. Foron internados no campo de concentración de Camp Suozzi.

Ángel Rodríguez e Antonio Yáñez tentaron fuxir dúas veces a través do deserto sendo capturados, ofrecéronlles como alternativa ao castigo alistarse na lexión estranxeira. Ángel Rodríguez Leira pasou a chamarse **Cariño López**, adoptando o nome do seu lugar de orixe, como era habitual na lexión francesa. Remataron enrolados na Compañía La Nueve, formada por 144 exiliados republicanos españois baixo o mando do xeneral Leclerc. A compañía preparouse en África e Inglaterra, desembarcou en Normandía, liberou Estrasburgo e París. La Nueve tiña como misión a avanzada de tropas e sempre era enviada a primeira liña. Os seus homes tiñan a orde de non retroceder nin un palmo de terreo.

Ángel Rodríguez tamén penetrou no Niño de Aguias de Hitler, o santuario do Fürher. Alí os homes de La Nueve fixéronse con diversos obxectos que pertenceran ao ditador alemán. Foi condecorado coa Cruz de Guerra polo xeneral De Gaulle por destruír cinco tanques alemáns nun só día.

Ángel Rodríguez refixo a súa vida en Francia, onde tivo dúas fillas.

## Véxase tamén 
### Bibliografía 
* 
* 

### Ligazóns externas 
* 
* 
*
Zunido

Chámase **zunido**,  **acúfeno** ou **tinnitus** (do latín médico *tinnitus*) a unha sensación auditiva cuxa fonte non procede dun estímulo externo ao organismo. É un síntoma asociado a varias formas de perda auditiva pero tamén a outras enfermidades, xeralmente asociado a traumatismos físicos. 

Trátase dun fenómeno perceptivo que consiste en notar golpes ou pitos no ouvido que non están orixinados en fonte externa ningunha.

## Causas 
[esquerda|miniatura|275x275px|Áreas do cerebro implicadas no tinnitus segundo estudos de [neuroimaxe. As rexións en azul están asociadas á modulación do son, mentres que as verdes son comúns tanto á percepción auditiva como ao tinnitus.]]
Este zunido suponse que se produce polo aumento da actividade das áreas cerebrais que interveñen na audición, e aparece asociado a trastornos do aparello auditivo. Non se limita a un tilintineo, pode percibirse en forma de pitos, zunido grave ou agudo, rouco, sibilancia, ruído branco, estrondo ou cantar de grilos, entre outros sons.

A forma máis habitual ten a súa orixe en lesións do oído interno, a cóclea, por exposición delongada a sons por riba do volume límite para a saúde humana, 85 decibelios. Outras causas poden ser as infeccións e as lesións, así como o uso dalgúns medicamentos.

## Mecanismos cerebrais 
Os estudos de neuroimaxe indican que o tinnitus está asociado a cambios na actividade cerebral, especialmente en áreas relacionadas coa audición e a percepción sensorial. As rexións en azul están implicadas na modulación do son, mentres que as áreas en verde están relacionadas tanto coa percepción auditiva como coa emoción vinculada ao tinnitus.

## Notas 
## Véxase tamén 
### Bibliografía 
* Shemesh Z, Attias J, Ornan M, Shapira N, Shahar A. : Vitamin B12 deficiency in patients with chronic-tinnitus and noise-induced hearing loss. Am J Otolaryngol. 1993 Mar-Apr;14(2):94-9.
* Shemesh Z., Pratt H, Reshef I, Bresloff I, Horowitz G, Polyakov A  : Detailed analysis of auditory brainstem responses in patients with noise-induced tinnitus. Audiology. 1996 Sep-Oct;35(5):259-70.

### Outros artigos 
* Xordeira
* Discapacidade

### Ligazóns externas 
* Asociación Internacional de Concienciación sobre os Zunidos
Da'Sean Butler

'''Da'Sean Butler''', nado o 25 de xaneiro de 1988 en Newark, Nova Jersey, é un xogador de baloncesto profesional estadounidense.

## Traxectoria 
Butler foi seleccionado na 42ª posición do Draft da NBA de 2010 polos Miami Heat. Butler asinou polos Heat o 30 de agosto de 2010. Con todo, o 25 de outubro, Butler foi despedido polos Heat ao remate do Training Camp. Butler asinou un contrato cos San Antonio Spurs o 25 de marzo de 2011. Foi posto na lista de mancados ata que se recuperase da lesión que tivo na Final Four da NCAA contra Duke.

## Notas 
## Véxase tamén 
### Ligazóns externas 
* Perfil en Eurobasket.com
Juan Ignacio Martínez Jiménez

**Juan Ignacio Martínez Jiménez**, nado en Alacant o 24 de xuño de 1964, é un adestrador de fútbol español. Actualmente adestra o Real Valladolid.

## Traxectoria 
En xuño de 2013 anunciouse que non continuaría no Levante UD, sendo substituído por Joaquín Caparrós. O 17 de xuño de 2013 anunciouse a súa contratación polo Real Valladolid, en substitución de Miroslav Đukić.

## Notas 
## Véxase tamén 
### Ligazóns externas 
* Datos do adestrador en bdfutbol.com
Wesley Johnson

**Wesley JaMarr Johnson**, nado o 11 de xullo de 1987 en Corsicana, Texas, é un ex xogador e adestrador estadounidense de baloncesto profesional. Xogou na universidade para Syracuse e Iowa State. Foi seleccionado na 4ª posición do Draft da NBA de 2010 polos Minnesota Timberwolves. Actualmente traballa como asistente de desenvolvemento de xogadores para Los Angeles Clippers da NBA.

## Traxectoria profesional 
Wesley Johnson foi elixido na 4ª posición do Draft da NBA de 2010 polos Minnesota Timberwolves. O 18 de marzo de 2011, Johnson fixo a súa mellor marca de anotación na derrota de Minnesota contra Los Angeles Lakers, con 29 puntos e 11 de 21 tiros.

O 27 de xullo de 2012, Johnson foi traspasado ós Phoenix Suns nun traspaso entre tres equipos.

O 15 de xullo de 2013, Johnson asinou cos Los Angeles Lakers.

O 7 de febreiro de 2019, Johnson foi traspasado ós Washington Wizards a cambio de Markieff Morris e unha elección da segunda rolda do Draft de 2023.

O 22 de xullo de 2019, anunciouse a fichaxe de Johnson por unha tempada polo Panathinaikos BC grego.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
Clair Patterson

**Clair Cameron Patterson**, nado en Mitchellville (Iowa) o 2 de xuño de 1922 e finado en The Sea Ranch (California) o 5 de decembro de 1995, foi un xeoquímico estadounidense.

## Traxectoria 
Foi un dos xeoquímicos máis influentes na súa especialidade, que en 1953 determinou con exactitude a idade da Terra en 4.550 millóns de anos, cunha marxe de erro duns 70 millóns de anos. Para realizar a medición e dada a complexidade que supuña atopar rochas o suficientemente antigas como para servir de referencia (a tectónica de placas quedaba lonxe aínda), baseouse nun suposto (que ao cabo sería correcto): as rochas atopadas nos meteoritos serían probabelmente de similar lonxevidade ás que formaron a Terra. Así, utilizando un espectrógrafo de masas cedido polo Laboratorio nacional de Argonne (Illinois), logrou achar a verdadeira idade da Terra.

Por outra banda, Patterson foi un dos máis firmes opositores á utilización de chumbo na elaboración de combustíbeis, polo que foi perseguido polas multinacionais que o trataban e comercializaban. Grazas aos seus esforzos, aprobouse en 1970 a Lei de Aire Limpo en Estado Unidos.

## Véxase tamén 
### Ligazóns externas 
*
Gran Premio do Canadá de 2011

O **Gran Premio do Canadá de 2011** (formalmente o **2011 Formula 1 Grand Prix du Canada**) foi unha carreira de Fórmula 1 que se celebrou o 12 de xuño de 2011 no Circuíto Gilles Villeneuve, Montreal, Canadá. Foi a sétima carreira do Campionato Mundial de Fórmula 1 de 2011. A carreira, composta por 70 voltas, foi gañada por Jenson Button do equipo McLaren-Mercedes.

## Previo 
Por primeira vez en toda a tempada, o DRS poderase utilizar en carreira en dúas zonas distintas. Por unha banda, na recta de meta, instalada entre as curvas 13 e 1, e por outra na longa recta comprendida entre os xiros 10 e 12. Ambas as zonas estarán separadas unicamente por unha chicane.

Na primeira sesión de adestramentos libres, Sebastian Vettel e Jenson Button sufriron problemas mecánicos, mentres que era unha mala sesión para Red Bull e McLaren, Mercedes e Ferrari foron sempre máis rápido. Vettel estrelouse no "Muro dos Campións", chamado así porque o ex campións do mundo Damon Hill, Michael Schumacher, Jacques Villeneuve e Jenson Button estrelaronse no mesmo lugar no pasado.

Sergio Pérez segue experimentando secuelas do seu accidente en Mónaco nos primeiros adestramentos libres e retirouse da carreira. O expiloto de Sauber e McLaren, o piloto de probas Pedro de la Rosa substituirao na segunda práctica libre. Fernando Alonso foi o máis rápido, aínda que a sesión foi suspendida dúas veces debido aos accidentes de Kamui Kobayashi e Jérôme d'Ambrosio na mesma curva.

## Clasificación 
### Cualificación 
### Carreira 
## Posicións despois da carreira 
;Campionato de pilotos

;Campionato de construtores

*  **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Wayne Ellington

**Wayne Robert Ellington Jr.**, nado o 29 de novembro de 1987 en Wynnewood, Pensilvania, é un ex xogador americano de baloncesto profesional. Ellington xogou para os North Carolina Tar Heels na universidade, de 2006 a 2009. Decidiu saltarse a súa derradeira tempada na universidade para declararse elixible para o Draft da NBA de 2009, onde foi escollido polos Minnesota Timberwolves na 28ª posición.

## Traxectoria universitaria 
### Estatísticas 
## Traxectoria profesional 
Wayne Ellington foi elixido na 28ª posición do Draft da NBA de 2009 polos Minnesota Timberwolves. Na súa tempada coma rookie, acadou 6.6 puntos e 2.1 rebotes por partido.

O 24 de xuño de 2012, Ellington foi traspasado ós Memphis Grizzlies a cambio de Dante Cunningham.

O 22 de xaneiro de 2013, Ellington foi traspasado ós Cleveland Cavaliers xunto a Marreese Speights, Josh Selby e unha futura elección de primeira rolda do Draft a cambio de Jon Leuer.

O 26 de xullo de 2013, Ellington asinou cos Dallas Mavericks.

O 25 de xuño de 2014, Ellington foi traspasado xunto a Shane Larkin, José Calderón, Samuel Dalembert e dúas elección da segunda rolda do Draft de 2014 ós New York Knicks, a cambio de Tyson Chandler e Raymond Felton. O 6 de agosto de 2014 foi traspasado de novo, desta vez ós Sacramento Kings xunto a Jeremy Tyler e unha elección da segunda rolda do Draft de 2016, a cambio de Quincy Acy e Travis Outlaw. O 3 de setembro de 2014, foi cortado polos Kings.

O 22 de setembro de 2014, asinou cos Los Angeles Lakers.

O 6 de febreiro de 2019, Ellington foi traspasado xunto a Tyler Johnson ós Phoenix Suns a cambio de Ryan Anderson. Ó día seguinte, Ellington foi cortado polos Suns.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Luis Enrique

**Luis Enrique Martínez García**, nado en Xixón&nbsp;o 8 de maio de 1970, é un exfutbolista español e actual adestrador de fútbol. Xogaba de centrocampista ou dianteiro e foi internacional coa selección española. En xullo de 2018 comezou a adestrar a Selección de fútbol de España. Actualmente é adestrador do Paris Saint-Germain.

## Traxectoria 
### Adestrador 
En xuño de 2013 anunciouse que sería o substituto de Abel Resino no banquiño do Celta de Vigo por dúas tempadas. En maio de 2014 anunciou que non continuaría no conxunto celeste ao rematar a tempada. O seu substituto foi Eduardo Berizzo.

Dous días despois da súa marcha do Celta, o Futbol Club Barcelona anunciou a súa contratación por dúas tempadas.

O 5 de xullo de 2023 foi presentado como novo adestrador do Paris Saint-Germain ata xuño de 2025.

## Palmarés 
;Real Madrid
* Liga de España: 1994–95
* Copa do Rei: 1992–93
* Supercopa de España: 1993

;Barcelona
* Liga de España: 1997–98, 1998–99
* Copa do Rei: 1996–97, 1997–98
* Supercopa de España: 1996
* Recopa de Europa: 1996–97
* Supercopa de Europa: 1997

;España sub-23
* Xogos Olímpicos: 1992

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com